Selviytyjät Suomi

Toinen tuotantokausi

Sarjan toinen tuotantokausi oli ensimmäinen, jonka osanottajat olivat julkisuuden henkilöitä. Nelonen esitti kauden keväällä 2018 ja kauden juontajana toimi Juuso Mäkilähde. Ohjelma kuvattiin Filippiineillä kesä-heinäkuussa 2017. Kilpailijat olivat ex-alppihiihtäjä Kalle Palander, räppäri ja kehonrakentaja Musta Barbaari, fitness-malli Janni Hussi, toimittaja Katja Ståhl, näyttelijä Kai Vaine, mediapersoona Cristal Snow, tanssinopettaja Helena Ahti-Hallberg, pokeripelaaja Ilari Sahamies, sulkapalloilija Ville Lång, somehahmo Jekku Berglund, juontaja Kimmo Vehviläinen, myynti- ja pukeutumisvalmentaja Juhana Helmenkalastaja, mentalisti Noora Karma, laulaja ja jooganopettaja Mariko Pajalahti, kauppias Sampo Kaulanen sekä malli Sara Chafak. Voittaja Sampo Kaulanen sai palkinnoksi 30 000 €.

Kolmas tuotantokausi

Ilta-Sanomat uutisoi uudesta Selviytyjät Suomi-tuotantokaudesta 24. huhtikuuta 2017. Kolmas tuotantokausi esitettiin keväällä 2019  ja sen juontajana toimi edelleen Juuso Mäkilähde. Ohjelma kuvattiin Filippiineillä Caramoanin saaristossa huhti-toukokuussa 2018. 
Kilpailijat ovat entinen Miss Suomi ja juontaja Lola Odusoga, ex-jääkiekkoilija Niklas Hagman, fitness-urheilija Eevi Teittinen, realitytähti Sauli Koskinen, ex-jääkiekkoilija Hannes Hyvönen, radiojuontaja Veronica Verho, laulaja Virpi Kätkä, kulttuurituottaja Wallu Valpio, ex-painija ja ex-kansanedustaja Marko Asell, vuoden 2013 Miss Suomi Lotta Näkyvä, jääkiekkomaalivahti Noora Räty, rock-artisti Olli Herman, malli Vilma Bergenheim, muusikko Kim Herold, tubettaja Miska Haakana ja aerobicin maailmanmestari Tuuli Matinsalo. Voittaja saa 30 000 €.
Arvonnan jälkeen violetin Buwaya (krokotiili) heimon muodostivat: Wallu, Noora, Kim, Tuuli, Lotta, Sauli, Veronica ja Hannes, keltaisen Agila (kotka) heimon Eevi, Marko, Virpi, Miska, Lola, Olli, Vilma ja Niklas.
Ensimmäisenä kilpailusta putosi Eevi Teittinen, toisena Niklas Hagman, kolmantena Sauli Koskinen, neljäntenä Noora Räty, viidentenä Olli Herman, kuudentena Hannes Hyvönen, seitsemäntenä Vilma Bergenheim, kahdeksantena Lotta Näkyvä, yhdeksäntenä Veronica Verho, kymmenentenä Marko Asell, yhdentenätoista Lola Odusoga, kahdentenatoista Tuuli Matinsalo ja kolmantenatoista Virpi Kätkä. Viimeisessä jaksossa finaalikaksikon ratkaisevassa kisassa putosi Wallu Valpio ja finaaliin pääsivät Miska Haakana ja Kim Herold. Äänin 6/7 Miska Haakana voitti kilpailun ja 30 000 euron voittopotin.

Neljäs tuotantokausi

Haku ohjelmaan alkoi helmikuussa 2019 ja kuvaukset Filippiineillä Caramoanin saarilla toukokuussa 2019. Puolet osallistujista oli julkisuuden henkilöitä. Kauden esitys alkoi TV:ssä syyskuussa 2019. Juontajana toimi edelleen Juuso Mäkilähde. Voittajalle luvattiin palkinnoksi 30 000 euroa.
Mukana olivat julkisuuden henkilöt missi Sara Sieppi (27 v), vloggaaja/räppäri Arttu Lindeman (22 v), muusikko Tommi Läntinen (59 v), radiojuontaja Alma Hätönen, muusikko Petra Gargano (33 v), ex-pikajuoksija Markus Pöyhönen (40 v), keihäänheittäjä/poliisi Taina Ojaniemi (42 v) ja TV-persoona Juhani Koskinen (32 v)  sinisessä Kuwago-joukkueessa  sekä "tavikset" OT opiskelija Kasperi Kauppinen (21 v), laatumestari Nora Kuitunen (24 v, Mikkeli, nykyään Vantaa), lääketieteen opiskelija Viivi Vaattovaara (25 v), myyntipäällikkö Kai Fagerlund (27 v, Vantaa), yrittäjä Janne Karjala (35 v, Oulu), lääkäri Anu Toikka (42 v, Heinola), toimitusjohtaja Inga Chaudhary (50 v) ja myyntijohtaja Kimmo Nupponen (57 v) punaisessa Carabao-joukkueessa.
Ensimmäisenä kilpailusta putosi Alma Hätönen, toisena olisi pudonnut Petra Gargano, mutta Arttu Lindeman luovutti ja Petra ei pudonnutkaan, kolmantena Tommi Läntinen, neljäntenä Kimmo Nupponen, viidentenä Janne Karjala, mutta hän joutuikin karkoitussaarelle, josta on mahdollisuus päästä takaisin kilpailuun. Kuudentena putosi Markus Pöyhönen.